Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 108/06)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Debrői Hárslevelű“

Referenčna številka PDO-HU-A1373-AM02

Datum obvestila: 18. december 2019

OPIS ODOBRENIH SPREMEMB IN RAZLOGI ZANJE

1. Proizvodnja vina pozne trgatve

(a) Zadevne postavke specifikacije proizvoda: II. Opis vina III. Posebni enološki postopki IV. Razmejeno območje V. Največji donosi VII. Povezava z geografskim območjem VIII. Dodatni pogoji

(b) Zaradi značilnosti regije Debrő in vpliva spreminjajočih se podnebnih razmer se v regiji vse več proizvaja grozdje višje kakovosti sorte hárslevelű, ki lahko na vinski trti ostane dlje časa in je primerno za proizvodnjo vina pozne trgatve. Pri pozni trgatvi je na razmejenem območju že več let vse pogostejša izsušitev ali pojav sušenega grozdja zaradi sive plesni.

2. Sprememba najnižje vsebnosti sladkorja v grozdju

(a) Zadevne postavke specifikacije proizvoda: III. Posebni enološki postopki

(b) Namen spremembe je vinom, proizvedenim iz aromatičnih sort vinske trte, dati svežino in aromatičnost. Tega pri sedanjem najmanjšem volumenskem deležu naravnega alkohola, ki znaša 10,60 vol. % (17° po madžarski lestvici za grozdni mošt), ni mogoče doseči pri vseh letnikih, saj mora biti grozdje zmožno ohraniti svojo aromo in kisline, kar se lahko pri toplejših letnikih doseže le z zgodnejšo trgatvijo.

3. Označevanje serijskih številk za razmejeno območje na zemljevidu

(a) Zadevne postavke specifikacije proizvoda: IV. Razmejeno območje

(b) Serijske številke se lahko z leti spremenijo, zato uporaba specifičnih serijskih številk v specifikaciji proizvoda ni zagotovilo za jasno razmejitev. Območja, razmejena s serijskimi številkami, bi torej morala biti jasno označena na zemljevidu, ki je priložen specifikaciji proizvoda.

4. Uskladitev imen pobočij z zemljevidom, priloženim specifikaciji proizvoda

(a) Zadevne postavke specifikacije proizvoda: VIII. Dodatni pogoji

(b) Zemljevid, priložen specifikaciji proizvoda, se posodobi hkrati s spremembo, zato je treba posodobiti in popraviti tudi imena pobočij (dűlő) v specifikaciji proizvoda. V vasi Tarnaszentmária ni pobočja „Pallag-fő dűlő“, v vasi Verpelét pa je pobočje „Vadas-dűlő“ del pobočja „Kerékkötő dűlő“ in ni označeno ločeno, zato bi bilo treba ti imeni pobočij črtati.

5. Tehnične spremembe

(a) Zadevne postavke specifikacije proizvoda: III. Posebni enološki postopki VI. Dovoljene sorte vinske trte VIII. Dodatni pogoji

(b) Popravki, potrebni zaradi sedanjega imena, se nanašajo na besedilo specifikacije proizvoda, uporabo malih in velikih tiskanih črk, razvrstitev imen sort po abecedi in spremembo imena organa, pristojnega za vino.

6. Prepoved sladkanja vin „classicus“ in „superior“, razen sladkanja z grozdnim moštom in koncentriranim grozdnim moštom, proizvedenim iz kakovostnega grozdja z razmejenega območja „Debrői Hárslevelű“.

Zaradi prepovedi sladkanja z rafiniranim koncentriranim grozdnim moštom se krepi značaj vin „Debrői Hárslevelű“, saj v njih ostanejo samo izstopajoče primarne arome sadja, ki izhajajo iz grozdnih jagod v grozdnem moštu s poreklom z razmejenega območja „Debrői Hárslevelű“. Vina „Debrői Hárslevelű“ imajo zato večji ugled in boljši položaj na trgu. Ukrep prispeva h krepitvi sodelovanja med vinogradniki in vinarji v tem sektorju na razmejenem območju.

7. Tehnični popravek v zvezi z vini „classicus“ v primeru strojne trgatve

Pri vinih „classicus“ je treba donos pri strojni trgatvi količinsko uskladiti z donosom pri ročni trgatvi.

ENOTNI DOKUMENT

1. Ime proizvoda

Debrői Hárslevelű

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„classicus“ (klasično vino)

Mešano vino, ki temelji na sorti vinske trte hárslevelű. Suho, polsuho, polsladko ali sladko belo vino z vonjem in okusom po svežem sadju, marelici in lipovih cvetovih ter bogatim okusom po medu.

* Največji delež skupnega alkohola in najvišja vsebnost skupnega žveplovega dioksida sta skladna z ustrezno zakonodajo EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,0 Najnižja vsebnost skupnih kislin 4,6 g/l, izraženo kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

„superior“

Mešano vino, ki temelji na sorti vinske trte hárslevelű. Bogato, zoreno in starano suho, polsuho, polsladko ali sladko belo vino s polnim telesom ter vonjem in aromami lipovih cvetovih, zrelega sadja in medu.

* Največji delež skupnega alkohola in najvišja vsebnost skupnega žveplovega dioksida sta skladna z ustrezno zakonodajo EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,0 Najnižja vsebnost skupnih kislin 4,6 g/l, izraženo kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

késői szüretelésű (pozna trgatev)

Mešano vino, ki temelji na sorti vinske trte hárslevelű. Bogato, zoreno in starano belo vino s polnim telesom ter vonjem in aromami lipovih cvetovih, zrelega sadja in medu. Prevladujejo arome in okusi staranega (sušenega) grozdja, pri čemer so lahko prisotne tudi arome sive plesni, ki nastanejo zaradi plemenite plesni.

* Največji delež skupnega alkohola in najvišja vsebnost skupnega žveplovega dioksida sta skladna z ustrezno zakonodajo EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9,0 Najnižja vsebnost skupnih kislin 4,6 g/l, izraženo kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

vinifikacija – „classicus“ (klasično)

Ustrezna omejitev pri proizvodnji vin

Obvezni enološki postopki:

— grozdje mora biti predelano na dan trgatve;

— stiskanje se lahko opravi zgolj s serijskimi stiskalnicami;

— grozdni mošt mora biti prečiščen;

— vino mora vsebovati vsaj 85 % vina iz sorte vinske trte hárslevelű.

Nedovoljeni enološki postopki:

— sladkanje vina z rafiniranim koncentriranim grozdnim moštom ali grozdnim moštom ali koncentriranim grozdnim moštom z območij zunaj razmejenega območja proizvodnje.

vinifikacija – „superior“

Ustrezna omejitev pri proizvodnji vin

Obvezni enološki postopki:

— grozdje mora biti predelano na dan trgatve;

— stiskanje se lahko opravi zgolj s serijskimi stiskalnicami;

— vino mora vsebovati vsaj 85 % vina iz sorte vinske trte hárslevelű;

— vino ne sme biti dano na trg pred 1. majem leta, ki sledi trgatvi.

Nedovoljeni enološki postopki:

— sladkanje vina z rafiniranim koncentriranim grozdnim moštom ali grozdnim moštom ali koncentriranim grozdnim moštom z območij zunaj razmejenega območja proizvodnje.

vinifikacija – késői szüretelésű (pozna trgatev)

Ustrezna omejitev pri proizvodnji vin

Obvezni enološki postopki:

— grozdje mora biti predelano na dan trgatve;

— stiskanje se lahko opravi zgolj s serijskimi stiskalnicami;

— vino mora vsebovati vsaj 85 % vina iz sorte vinske trte hárslevelű.

Nedovoljeni enološki postopki:

— sladkanje vina;

— uporaba hrastovih trsk;

— reverzna osmoza;

— delna dealkoholizacija vina.

gojenje vinske trte – metoda gojenja

Postopki gojenja

1. Pravila za vzgojo vinske trte: a. Za vinograde, zasajene do 1. avgusta 2010: grozdje, primerno za proizvodnjo vin „classicus“, vin „superior“ in vin pozne trgatve z zaščitenim poreklom, se lahko trga v vseh vinogradih ne glede na metodo gojenja, dokler vinogradi obstajajo. b. Za vinograde, zasajene po 1. avgustu 2010: vzgoja v obliki, kot so rez na guyot, srednje visok kordon, nizek kordon, dežnikasta rez, pahljačasta rez, rez na glavo in kotlasta oblika. gojenje vinske trte – razdalja Postopki gojenja

2. Pravila o gostoti trsov v vinogradu a. Za vinograde, zasajene do 1. avgusta 2010: grozdje, primerno za proizvodnjo vin „classicus“, vin „superior“ in vin pozne trgatve z zaščitenim poreklom, se lahko trga v vseh vinogradih ne glede na razdaljo med trsi, dokler vinogradi obstajajo. b. V primeru vinogradov, zasajenih po 1. avgustu 2010 (vina „classicus“ in vina pozne trgatve): i. gostota vinske trte je najmanj 3 700 trsov/ha; ii. razdalja med posameznimi trsi je vsaj 0,8 m. c. Za vinograde, zasajene po 1. avgustu 2010 (vina „superior“): i. gostota trsov najmanj 4 000 trsov/ha; ii. razdalja med posameznimi trsi je vsaj 0,8 m. gojenje vinske trte – število očes in izguba trsov Postopki gojenja

3. Število očes: največ 6 rodnih očes/m 2

4. Izguba trsov: v primeru obstoječih vinogradov izguba ne sme preseči 10 % števila trsov v času sajenja ne glede na razdaljo med vinskimi trtami in metodo gojenja. gojenje vinske trte – trgatev in kakovost grozdja Postopki gojenja

5. Metoda trgatve: strojna ali ročna

6. Določitev datuma trgatve: zrelost gojenih sort vinske trte določi pristojni organ vinske skupnosti, uporabi pa jo za določitev datuma začetka trgatve posamezne sorte.

7. Kakovost grozdja (najnižja vsebnost sladkorja, izražena kot potencialni delež alkohola): a. „classicus“ (klasično): i. 9,83 vol. % (16° po madžarski lestvici za grozdni mošt): cserszegi fűszeres, irsai olivér, ottonel muskotály, sárga muskotály; ii. 10,60 vol. % (17° po madžarski lestvici za grozdni mošt): chardonnay, hárslevelű, királyleányka, leányka, olasz rizling, pinot blanc, rajnai rizling, sauvignon, szürkebarát, tramini, zenit; b. „superior“: za vse sorte vinske trte: 12,83 vol. % (20° po madžarski lestvici za grozdni mošt); c. késői szüretelésű (pozna trgatev) za vse sorte vinske trte: 12,83 vol. % (20° po madžarski lestvici za grozdni mošt).

b. Največji donosi

„classicus“ (klasično)

100 hl/ha

„classicus“ (klasično) – strojna trgatev

13 100 kg grozdja na hektar

„superior“

60 hl/ha

„superior“ – ročna trgatev

9 000 kg grozdja na hektar

„superior“ – strojna trgatev

8 400 kg grozdja na hektar

késői szüretelésű (pozna trgatev)

66 hl/ha

késői szüretelésű (pozna trgatev) – ročna trgatev

10 000 kg grozdja na hektar

késői szüretelésű (pozna trgatev) – strojna trgatev

9 400 kg grozdja na hektar

6. Razmejeno geografsko območje

Območja občin Aldebrő, Feldebrő, Tarnaszentmária, Tófalu in Verpelét, ki so v skladu z katastrom vinogradov razvrščena v razreda I in II, razen območij, ki so označena na zemljevidu, priloženem specifikaciji proizvoda.

7. Glavne sorte vinske trte

sauvignon – sauvignon bianco

leányka – mädchentraube

királyleányka – dánosi leányka

irsai olivér – irsai

hárslevelű – lindeblättrige

tramini – roter traminer

rajnai rizling – rhine riesling

rajnai rizling – riesling

rajnai rizling – johannisberger

rajnai rizling – riesling blanc

rajnai rizling – weisser riesling

irsai olivér – zolotis

pinot blanc – fehér burgundi

ottonel muskotály – muscat ottonel

királyleányka – erdei sárga

irsai olivér – muskat olivér

hárslevelű – feuilles de tilleul

hárslevelű – lipovina

chardonnay – kereklevelű

tramini – savagnin rose

tramini – tramin cervené

szürkebarát – graumönch

szürkebarát – grauburgunder

szürkebarát – pinot grigio

szürkebarát – auvergans gris

szürkebarát – ruländer

sauvignon – sauvignon bijeli

sauvignon – sovinjon

sárga muskotály – weisser

sárga muskotály – muscat sylvaner

sárga muskotály – weiler

sárga muskotály – moscato bianco

sárga muskotály – muscat zlty

sárga muskotály – muskat weisser

sárga muskotály – muscat bélüj

sárga muskotály – muscat de frontignan

sárga muskotály – muscat blanc

sárga muskotály – muscat de lunel

tramini – traminer

tramini – traminer rosso

pinot blanc – pinot bianco

pinot blanc – weissburgunder

ottonel muskotály – muskat ottonel

olasz rizling – nemes rizling

olasz rizling – risling vlassky

olasz rizling – riesling italien

olasz rizling – grasevina

olasz rizling – taljanska grasevina

leányka – feteasca alba

leányka – dievcenske hrozno

olasz rizling – welschrieslig

chardonnay – chardonnay blanc

chardonnay – morillon blanc

chardonnay – ronci bilé

cserszegi fűszeres

hárslevelű – garszleveljü

irsai olivér – zolotisztüj rannüj

királyleányka – feteasca regale

királyleányka – galbena de ardeal

királyleányka – königliche mädchentraube

királyleányka – königstochter

királyleányka – little princess

leányka – leányszőlő

ottonel muskotály – miszket otonel

pinot blanc – pinot beluj

rajnai rizling – rheinriesling

sauvignon – sauvignon blanc

szürkebarát – pinot gris

sárga muskotály – muscat lunel

tramini – gewürtztraminer

zenit

8. Opis povezave

Opis razmejenega območja

(a) Naravni in kulturni dejavniki Razmejeno območje „Debrői Hárslevelű“ se nahaja na stičišču gorovij Mátra in Bükk ter Velike madžarske nižine na nadmorski višini med 170 in 220 metri. Vinogradništvo je na južni in jugozahodni strani hribovja pomembno vse od začetka 15. stoletja. Tla območja proizvodnje na robu občin Verpelét, Feldebrő, Aldebrő in Tófalu so iz humusnih naplavin peska, ki so ostale po umiku morja, in več vrst rjave zemlje (raman, černozjom, glina), ki so nastale na kamniti podlagi iz andezita. Vinogradi se z nekaj izjemami nahajajo na planotah ter na njihovih manjših južnih in jugozahodnih pobočjih v smeri dolin. Primernost tal za nasade vinogradov je toliko večja zaradi ugodnih topografskih razmer na robu območja proizvodnje, zaščite, ki jo zagotavlja gorovje Mátra, in izravnalnega učinka podnebja doline Tarna. Hribovje in gorovje, ki obdajata območje proizvodnje Eger in Debrő, je zlasti primerno za vinogradništvo. Sajenje drugih kmetijskih rastlin, zlasti poljščin, v preteklosti večinoma ni bilo donosno, kar velja še danes. Značilni meteorološki podatki za vinsko regijo, ki temeljijo na 47-letnem povprečju, so: povprečna letna temperatura: 10,65 °C, povprečna letna količina padavin: 592,6 mm, povprečna letna osončenost: 1 964 ur. Podatki o kakovosti ali lastnostih proizvoda predvsem ali izključno na podlagi geografskega okolja

(b) Človeški dejavniki Prva proizvodnja vina „Debrői Hárslevelű“ je povezana s Pálom Ráczem, gospodarjem kleti v vasi Kompolt. Iz njegovih zapisov je razvidno, da je vino od vsega začetka mešanica, ki temelji na sorti vinske trte hárslevelű. Druge sorte so bile potrebne zlasti za izravnavo razlik med letniki.

Opis vina

Razmejeno območje, primerno za proizvodnjo vina „Debrői Hárslevelű“, daje tem vinom bogate cvetlične in sadne arome. Za ta vina je značilen tudi polnejši, bogatejši in dolgotrajnejši okus kot pri drugih znanih sortah vinske trte hárslevelű.

Zaradi bližine severne meje vinogradništva in proizvodnje vina ter prisotnosti vetrov iz gorskih dolin imajo ta vina navidezno kislost in dolgotrajne okuse.

Prikaz vzročne povezave

Na splošne podnebne razmere razmejenega območja vpliva predvsem bližina gorovja Mátra. Gorovje zagotavlja zaščito pred zimsko zmrzaljo, hladne noči zaradi gorskega vetra po toplih poletnih in jesenskih dneh pa zagotavljajo, da grozdje ohrani prefinjeno in elegantno kislost ter primarno sadno aromo. Tla regije Debrő imajo dobro vodno bilanco, grozdje pa se zaradi povprečne letne količine padavin, ki znaša 600 mm, razvija uravnoteženo in brez stresa. Zato se v teh vinih ne razvije nezrela kislost zaradi pomanjkanja vode.

Zaradi značilnosti regije Debrő in vpliva spreminjajočih se podnebnih razmer se v regiji vse več proizvaja grozdje višje kakovosti sorte hárslevelű, ki lahko na vinski trti ostane dlje časa in je primerno za proizvodnjo vina pozne trgatve. Pri pozni trgatvi je na razmejenem območju že več let vse pogostejša izsušitev ali pojav sušenega grozdja zaradi sive plesni.

9. Bistveni dodatni pogoji (pakiranje, označevanje, preostale zahteve)

Pravila glede označb

Pravni okvir:

zakonodaja EU

Vrsta dodatnega pogoja:

dodatne določbe v zvezi z označevanjem

Opis pogoja:

(a) Tradicionalni izraz „vino z zaščitenim poreklom“ se lahko uporablja namesto izraza „zaščitena označba porekla“ v obliki „vino ‚classicus‘ z zaščitenim poreklom“, „vino ‚superior‘ z zaščitenim poreklom“ ali „vino pozne trgatve z zaščitenim poreklom“.

(b) Imena sort, tradicionalni izrazi, drugi omejeni izrazi ali izrazi, ki se nanašajo na barvo vina, se lahko označijo samo, če po vrsti, velikosti ali barvi pisave ne izstopajo bolj kot označba porekla.

(c) Pri vinih „superior“ se imenu vina (*1) doda izraz „superior“, ki mora biti na etiketi naveden za označbo porekla, in sicer v isti tipografiji. Pri vinih, katerih etiketa vključuje ime pobočja kot ime manjše geografske enote, se izraz „superior“ v imenu vina* nadomesti z označbo te enote.

(d) Pri vinih pozne trgatve se imenu vina* doda izraz „pozna trgatev“, ki mora biti na etiketi naveden za označbo porekla, in sicer v isti tipografiji.

(e) Tradicionalni izrazi in omejeni izrazi, katerih uporaba je dovoljena: (i) tradicionalni izrazi: v skladu z odstavkom 55 odloka št. 127/2009 ministra za kmetijstvo in razvoj podeželja z dne 29. septembra 2009; (ii) omejeni izrazi: v skladu s Prilogo 15 k odloku št. 127/2009 ministra za kmetijstvo in razvoj podeželja z dne 29. septembra 2009.

Pravila glede označb (2)

Pravni okvir:

zakonodaja EU

Vrsta dodatnega pogoja:

dodatne določbe v zvezi z označevanjem

Opis pogoja:

(f) Manjše geografske enote, ki se lahko navedejo, in pravila za njihovo navedbo: (i) občine: — imena občin, ki se lahko navedejo: Verpelét, Feldebrő, Aldebrő, Tófalu; — identiteta porekla vsaj 85 %; (ii) imena pobočij: — imena pobočij se lahko navedejo le na etiketah vin „superior“ in pozne trgatve. Identiteta porekla: 100 %; — imena pobočij, ki se lahko navedejo: (a) Aldebrő: Káli-völgy, Poharas-dűlő, Sík-hegy, Szent Donát-dűlő, Uraké; (b) Feldebrő: Alberki, Bogár-hát, Csepegő, Csonkás, Egri út, Szőlők háta; (c) Tarnaszentmária: Dobi-oldal, Dobi-tető; (d) Tófalu: Bogár-hát, Petes-alja; (e) Verpelét: Ácsok, Fekete-oldal, Hagyóka, Hosszúi-dűlő, Kecske-hát, Kerékkötő, Keresztfai-dűlő, Királyi-dűlő, Kis-hegy, Kő-hegy, Majka, Mátra alja-dűlő, Pallagfő, Szent János-dűlő, Tilalmas, Tölgyes-szél, Túró-mező, Varjas, Veresi-dűlő; (iii) povezava med manjšimi geografskimi enotami in blagovnimi znamkami: v primeru vinskih proizvodov, označenih z registriranimi blagovnimi znamkami, ki delno ali v celoti zajemajo ime manjše geografske enote ali navedbo geografskega območja države, ali blagovnimi znamkami, uveljavljenimi pred 11. majem 2002, se pravila za poreklo grozdja, ki se uporablja za proizvodnjo vin, ne uporabljajo.

Proizvodnja zunaj razmejenega območja proizvodnje

Pravni okvir:

predpiše ga organizacija, ki upravlja ZOP/ZGO, kadar država članica to določi

Vrsta dodatnega pogoja:

odstopanje glede proizvodnje na razmejenem geografskem območju

Opis pogoja:

V upravnih mejah občin Andornaktálya, Demjén, Eger, Egerbakta, Egerszalók, Egerszólát, Felsőtárkány, Kerecsend, Kompolt, Maklár, Nagytálya, Noszvaj, Novaj, Ostoros in Szomolya.

POVEZAVA NA SPECIFIKACIJO PROIZVODA

https://boraszat.kormany.hu/debroi-harslevelu

(1) UL L 9, 11.1.2019, str. 2.

(*1) Ime vina v skladu s tem delom zajema: označbo porekla in elemente, ki jih ureja specifikacija proizvoda in so na etiketi zaradi tipografije enako vidni kot označba porekla.